Saksa liberaalide - Vabade  Demokraatide Partei (FDP) üks juhte Silvana Koch-Mehrin soovib Belgia eeskujul peale Belgia parlamendi heakskiitu samuti mosleminaiste näokatete keelamist.    Koch-Mehrin peab silmas burkat ja teiste islamiusu traditsiooniliste näokatete keelamist. Naispoliitiku arvates muudab see naisterahvad "liikuvateks vanglateks", kirjutab Der Spiegel.    "Taoline naiste sissemähkimine on ülbe Euroopas jagamatute väärtuste demonstratsioon," märkis Saksa liberaalide juht.    Koch-Mehrini  sõnul ei tohi kedagi isikliku vabaduses ja usutunnituse tõttu taga kiusata. "Kuid vabadusega ei tohi nii kaugele minna, et keegi võtaks inimeselt näo ära. Vähemalt mitte Euroopas," lisas Koch-Mehrin.    Poliitik tunnistas, et teda häirib ja hämmastab kui tänaval vastutulev inimene on üleni sissemähitud nii, et on võimatu teda vaadata: "Ma ei saa anda hinnangut, kes ja milliste kavatsustega läheneb mulle. Hirmu mul loomulikult pole, aga sellest hoolimata tunnen ennast ebakindlalt."    Inimõiguslased aga andsid Belgia parlamendi otsusele näokatete keelamise kohta negatiivse hinnangu. Amnesty International nimetas seda "ohtlikuks pretsedendiks". Lisaks häirib neid ka Prantsusmaa kavatsus sama otsus 19. mail vastu võtta.    www.DELFI.ee